Държавен вестник, бр. 88, 2010 г., стр. 22

СТР.  22	
Д Ъ Р Ж А В Е Н  В Е С Т Н И К 	
БРОЙ  88
Заключителна разпоредба
Параграф единствен. Постановлението се 
приема на основание чл. 9, ал. 3, т. 3 от Закона 
за висшето образование.
Министър-председател: 
Бойко Борисов
Главен секретар на Министерския съвет: 
Росен Желязков
8788
ПОСТАНОВЛЕНИЕ № 256
ОТ 1 НОЕМВРИ 2010 Г.
за приемане на Наредба за стандарти за 
качество на околната среда за приоритетни 
вещества и някои други замърсители
МИНИСТЕРСКИЯТ СЪВЕТ
П О С Т А Н О В И :
Член единствен. Приема Наредба за стан­
дарти за качество на околната среда за прио­
ритетни вещества и някои други замърсители.
Министър-председател: 
Бойко Борисов
Главен секретар на Министерския съвет: 
Росен Желязков
НАРЕДБА
за стандарти за качество на околната среда 
за приоритетни вещества и някои други за­
мърсители
Раздел І
Общи положения
Чл. 1. (1) С наредбата се установяват 
стандартите за качество на околната среда 
(СКОС) за приоритетни вещества и някои 
други замърсители с оглед постигане на добро 
химично състояние на повърхностните води в 
съответствие с разпоредбите и целите на глава 
десета, раздел ІІІ от Закона за водите (ЗВ). 
(2) Стандартите за качество на околната 
среда по ал. 1 са определени за веществата от 
списъка по приложение № 1. 
Раздел ІІ
Стандарти за качество на околната среда
Чл. 2. (1) В съответствие с чл. 1 от на­
редбата и глава десета, раздел ІІІ от ЗВ се 
прилагат СКОС по приложение № 2, част А за 
повърхностните водни тела и в съответствие 
с изискванията на приложение № 2, част Б.
(2) Като допълнение към СКОС по ал. 1 
се прилагат: за живака и неговите съединения 
СКОС 20 μg/kg, за хексахлоробензена СКОС 10 
μg/kg и за хексахлоробутадиен СКОС 55 μg/kg. 
(3) Стандартите за качество на околната 
среда по ал. 2 са за тъканите (мокро тегло), 
като се подбира най-подходящият индикатор от 
рибите, мекотелите, ракообразните и от друга 
флора и фауна.
(4) Басейновите дирекции по чл. 153, т. 1 
от ЗВ определят в програмите за мониторинг 
по глава десета, раздел VІІІ от ЗВ честота на 
мониторинга на веществата по ал. 2. 
(5) Мониторингът по ал. 4 се извършва от 
басейновите дирекции по чл. 153, т. 1 ЗВ най-
малко веднъж годишно, освен ако с технически 
знания и с експертната оценка не се мотивира 
друг интервал.
Чл. 3. (1) Басейновите дирекции подготвят 
дългосрочен анализ на тенденциите на концен­
трациите на онези приоритетни вещества по при­
ложение № 2, част А, които са склонни към нат­
рупване в седиментите и/или във флората и фау­
ната, и по-специално на веществата, обозначени с 
№ 2, 5, 6, 7, 12, 15, 16, 17, 18, 20, 21, 26, 28 и 
30, въз основа на провеждания мониторинг на 
водите, съгласно глава десета, раздел VІІІ на ЗВ. 
(2) Басейновите дирекции вземат мерки, за 
да се гарантира, че такива концентрации не се 
повишават в значителна степен в седиментите 
и/или в съответната флора и фауна, при усло­
вията на глава десета, раздел ІІІ от ЗВ.
(3) Басейновите дирекции определят честота 
на мониторинга в седиментите и/или флората и 
фауната, осигуряваща събирането на достатъчно 
данни за изготвянето на надежден дългосрочен 
анализ на тенденциите. Мониторингът се осъ­
ществява веднъж на всеки три години, освен 
ако басейновите дирекции не мотивират, че 
е необходим друг интервал на базата на най-
добрите технически и/или експертни знания.
(4) В случай че са избрани различни ин­
тервали от посочените в ал. 3, съответната 
басейнова дирекция посочва в програмата за 
мониторинг по глава десета, раздел ІІІ от ЗВ 
мотивите за избраната честота и съответните 
документи, послужили за избора. 
Раздел ІІІ
Зони на смесване
Чл. 4. (1) Басейновите дирекции могат да 
определят зони за смесване, прилежащи към 
точките на заустване. 
(2) Концентрациите на едно или повече 
вещества по приложение № 2, част А могат 
да превишават съответните СКОС в зоните за 
смесване по ал. 1, ако не засягат съответствието 
на останалата част от повърхностното водно 
тяло с тези стандарти.
(3) В случай че съответната басейнова ди­
рекция определи зони за смесване, в плана за 
управление на речния басейн по чл. 149 ЗВ 
задължително се включва описание на:
1. подходите и методологиите, приложени 
за определянето на зоните за смесване, и
2. мерките за намаляване обхвата на зоните 
за смесване, които включват:
а) преустановяване на замърсяването от 
приоритетни и приоритетно опасни вещества;
б) прогресивно намаляване на замърсяването 
от други вещества;